26.6.2023 г.
(13)
BG
Официален вестник на Европейския съюз
L 160/41
Португалия по изключение се съгласи да се откаже от правата, произтичащи от член 342 от ДФЕС във връзка с член 3 от Регламент (ЕО) No 1/1958 (8), както и настоящото решение да бъде прието и нотифицирано на английски език съгласно член 297 от ДФЕС. 2.
ПОДРОБНО ОПИСАНИЕ НА МЕРКИТЕ
2.1.
Бенефициерът: функциониращи дъщерни дружества и дейност (14)
Дружеството SATA е действаща авиокомпания, Sociedade Anónima (дружество с ограничена отговорност) (9), и притежава дялове в други дружества със седалище в ARA.
SATA е учредено през 1941 г. и е изцяло собственост на регионалното правителство.
SATA е единственият акционер в SATA Internacional - Azores Airlines, S.A. („Azores Airlines“), Gestão de Aeródromos, S.A. („SATA Gestão de Aeródromos“, или „SGA“) и в туроператора Azores Vacations America, Inc. („Azores Vacations America“), който е преустановил дейността си и понастоящем е предмет на производство по ликвидация.
В допълнение SATA е било единственият акционер в друг туроператор, по-конкретно Azores Vacations Canada, Inc. („Azores Vacations Canada“) — вече ликвидирано дружество (вж. съображение 62).
(15)
Всяко позоваване в настоящото решение на SATA или на предприятието бенефициер, подпомогнато чрез помощта за преструктуриране, включва SATA Air Açores и всички негови дъщерни дружества, освен ако не е посочено друго, за да се разграничи дейността му на въздушен превозвач (осъществявана като „SATA Air Açores“) от дейностите на неговите дъщерни дружества.
(16)
В SATA са заети около 1 400 души, 1 150 от които на местно равнище в региона, което съответства на около 10 % от цялата заетост в сектора на туризма и на 1 % от общата заетост в регион Азорски острови, и 250 души в Лисабон (10).
Както е описано в решението за откриване на процедурата (11) и в решението за продължаване на процедурата (12), SATA предоставя: i) пряко и чрез своето изцяло притежавано дъщерно предприятие Azores Airlines въздухоплавателни услуги за превоз на пътници и товари по обхванати от ЗОУ и обслужвани с търговска цел маршрути; и ii) SATA предоставя чрез дружеството SGA УОИИ по отношение на малки летища и летищни писти в региона.
В раздели 2.1.1—2.1.3. са описани поотделно двата набора от дейности.
2.1.1.
ЗОУ, предоставяни от SATA и Azores Airlines
(17)
С цел да се осигури непрекъснатост на предоставянето на редовни въздухоплавателни услуги по маршрутите, обслужващи автономен регион Азорски острови, някои въздухоплавателни услуги за превоз на пътници в региона са предмет на ЗОУ в съответствие с Регламент (ЕО) No 1008/2008 на Европейския парламент и на Съвета (13).
Задължението обхваща, наред с друго, минимална честота на полетите, разписания, категория на използваните въздухоплавателни средства и максимален капацитет за конфигуриране на вътрешното пространство, тарифи, непрекъснатост и точност на услугата и предлагане на полетите на пазара (14).
Чрез ЗОУ се спомага за компенсиране на изолираността на архипелага Азорски острови поради отдалечеността му от континенталната част и метеорологичните условия, особено през зимата.
(18)
SATA Air Açores извършва само междуостровни полети, обхванати от ЗОУ с изключителни права и компенсации, докато Azores Airlines извършва полети от Азорските острови до континенталната част на Португалия, до автономен регион Мадейра и до международни дестинации, обхванати от ЗОУ без изключителни права и компенсации по маршрутите до континенталната част на Португалия и до Мадейра.
И в двата случая тези задължения са залегнали в
(8) Регламент No 1 на Съвета от 15 април 1958 г. за определяне на езиковия режим на Европейската икономическа общност (ОВ 17, 6.10.1958 г., стр. 385/58).
(9) Sociedade Anónima фигурира в списъка в приложение I (Видове предприятия, посочени в член 1, параграф 1, буква а) от Директива 2013/34/ЕС на Европейския парламент и на Съвета от 26 юни 2013 г. относно годишните финансови отчети, консолидираните финансови отчети и свързаните доклади на някои видове предприятия и за изменение на Директива 2006/43/ЕО на Европейския парламент и на Съвета и за отмяна на Директиви 78/660/ЕИО и 83/349/ЕИО на Съвета (ОВ L 182, 29.6.2013 г., стр. 19).
(10) Писмено изявление на Португалия от 2 декември 2021 г., приложение 1 — План за преструктуриране и стратегически план на SATA за периода 2021—2025 г., стр. 21—24.
(11) Решение за откриване на процедурата, съображение 7.
(12) Решение за продължаване на процедурата, съображения 7—9.
(13) Регламент (ЕО) No 1008/2008 на Европейския парламент и на Съвета от 24 септември 2008 г. относно общите правила за извършване на въздухоплавателни услуги в Общността (ОВ L 293, 31.10.2008 г., стр. 3).
(14) Например в Закон 105/2019, с който се изменя Декрет-закон 134/2015 (относно отпускането на надбавка за социална мобилност на граждани, които са бенефициенти, в контекста на услуги за въздушни и морски превози между континенталната част на страната и автономния регион Мадейра и между последния и автономния регион Азорски острови за постигане на целите за социално и териториално сближаване), се посочва, че максималната цена на билета е 30,00 EUR.